left_logo.jpg

BHDCA

**УПУТСТВО**

**за достављање извјештаја о превезеним путницима/роби/терету**

**у редовном и повременом ваздушном превозу**

**у одласку са аеродрома у БиХ**

**Датум: 14.07.2023.**

**Број: 1-5-02-3-587/23**

**Одобрио:** **Генерални директор, Чедомир Шушњар**

# Правни основ

Правни основ садржан је у члану 4. став (4) Одлуке о висини накнаде коју плаћа оператор ваздухоплова по превезеном путнику и тони превезене робе/терета у одласку са аеродрома у Босни и Херцеговини ("Службени гласник БиХ", број: 20/23).

# Предмет упутства

Овим упутством прописује се садржај и изглед извјештаја о превезеним путницима/роби/терету за операторе ваздухоплова који обављају редовни и повремени (*charter*) ваздушни превоз у одласку са аеродрома у Босни и Херцеговини, те начин и рокови достављања извјештаја од стране оператора аеродрома.

# Садржај извјештаја

## Редовни саобраћај

Извјештај о превезеним путницима/роби/терету за редовни саобраћај (*Прилог 1.)* садржи одвојене приказе података о превозу путника и податке о превозу робе/терета и састоји се од двије табеле:

1. Табела 1 - преглед података о превозу путника и
2. Табела 2 - преглед података о превозу робе/терета.

Оператор аеродрома дужан је унијети тражене податке за сваког појединачног ваздушног оператора који обавља превоз са тог аеродрома, те навести обрачунски период за који се достављају подаци.

## Повремени (*Charter*) саобраћај

Извјештај о превезеним путницима/роби/терету за повремени (*charter*) ваздушни превоз (*Прилог 2.*) разликује се од претходног извјештаја у томе што Табела 3 и Табела 4 (у односу на Табелу 1 и Табелу 2) садржи једну додатну колону „*Укупно наплаћено*“. У ту колону се уносе подаци о укупно наплаћеним приходима од оператора ваздухоплова, а које је оператор аеродрома у конкретном мјесецу наплатио у име и за рачун BHDCA. Тај износ представља производ износа накнаде и укупног броја путника/масе терета који подлијежу плаћању накнаде по сваком појединачном ваздушном оператору који обавља ваздушни превоз са тог аеродрома.

*Напомена:* Збир колоне (3) у Табели 1 и колоне (3) у Табели 3, треба да одговара укупном броју укрцаних путника на комерцијалним летовима, под редним бројем 5. (Total commercial air transport[[1]](#footnote-1)) у статистичком извјештају (Air transport reporting form airport traffic) оператора аеродрома за одређени мјесец.

# Начин и рокови достављања извјештаја

Оператор аеродрома је дужан извјештај потписан од стране одговорне особе доставити у BHDCA путем поште, на адресу V козарске бригаде 18, 78 000 Бања Лука и путем e-maila на адресу: [bhdca@bhdca.gov.ba](mailto:bhdca@bhdca.gov.ba) и евентуално додатне адресе о којима буде обавијештен.

Извјештај за редовни и повремени (*charter*) ваздушни превоз се доставља најкасније у року од 7 дана од дана истека обрачунског периода.

Укупан наплаћени износ за извјештајни мјесец, оператор аеродрома је дужан уплатити BHDCA, истовремено са достављањем извјештаја, а у складу са инструкцијом за уплату административних такси и накнада објављеној на интернет страници BHDCA: [www.bhdca.gov.ba](http://www.bhdca.gov.ba) *(Документација- Накнаде и таксе).*

# Прилог

## Прилог 1. Извјештај о превезеним путницима/роби/терету у редовном саобраћају



## Прилог 2. Извјештај о превезеним путницима/роби/терету у повременом (*Charter*) саобраћају

****

1. Укупан број путника и оних који плаћају и оних који не плаћају приходе у одласку на међународним и домаћим, редовним и повременим (*charter*) комерцијалним летовима који се одвијају авионом или хеликоптером. [↑](#footnote-ref-1)